EkBass/fiwiki-20250220-pages-articles huggingface dataset:
Michel Qissi

Michel Qissi (s. 12. syyskuuta 1962 Oujda, Marokko) on marokkolais- belgialainen näyttelijä, joka tunnetaan elokuvasta Kickboxer.Michel Qissi Martial Arts Magazine Viitattu 2.7.2011 Myös hänen veljensä Abdel on näyttelijä. ==Ura== Qissi syntyi Marokossa, mutta muutti jo nuorena Belgiaan, jossa hän harjoitteli eri kamppailulajeja 7-vuotiaasta lähtien. Qissi harjoitteli aluksi nyrkkeilyä ja nousi myöhemmin 17-vuotiaana oman painoluokkansa amatöörien mestariksi. Sittemmin hän harjoitteli myös karatea, potkunyrkkeilyä ja thainyrkkeilyä. Hän ystävystyi nuorena Jean-Claude Van Dammen kanssa, jonka kanssa hän myöhemmin muutti Yhdysvaltoihin vuonna 1981 pyrkiäkseen näyttelijäksi. Qissi sai ensimmäisen roolinsa Breakdance elokuvassa, jossa hän oli yksi taustanäyttelijöistä. Hän sai lopulta solmittua yhdessä Van Dammen kanssa kolmen elokuvan sopimuksen Cannon Filmsin kanssa. Ensimmäinen Bloodsport – viimeiseen asti julkaistiin vuonna 1988, jossa Qissi esitti Suan Paredes nimistä ottelijaa. Vuotta myöhemmin Qissi oli myös mukana Cyborg elokuvassa, mutta taustahenkilönä. Samana vuonna julkaistiin myös Kickboxer, jossa Qissi oli alun perin tekninen neuvonantajana ja koreografi, mutta sai lopulta esittää elokuvan pääroistoa Tong Pota, kun tuottajat eivät löytäneet sopivaa näyttelijää, joka olisi näyttänyt aasialaiselta ja osannut thainyrkkeilyä. Qissi uusi roolinsa myös jatko-osassa Kickboxer 2. Hän esiintyi myöhemmin myös isommassa roolissa elokuvassa To the Death. == Filmografia == Vuosi Elokuva Alkuperäinen nimi Rooli 1984 Breakdance Breakin' ohikulkija 1988 Bloodsport – viimeiseen asti Bloodsport Suan Paredes 1989 Kickboxer Kickboxer Tong Po 1990 Lionheart – liian kova kuolemaan Lionheart Moustafa 1991 Kickboxer 2 Kickboxer 2: The Road Back Tong Po Bloodmatch Bloodmatch Davey O'Brien 1993 To the Death To the Death Denard Terminator Woman Terminator Woman Alex Gatelee 2001 Extreme Force Extreme Force Kong Li The Falkland Man The Falkland Man DeFuego ==Lähteet== Luokka:Marokkolaiset näyttelijät Luokka:Belgialaiset näyttelijät Luokka:Marokkolaiset nyrkkeilijät Luokka:Belgialaiset nyrkkeilijät Luokka:Vuonna 1962 syntyneet Luokka:Elävät henkilöt
Jody Lukoki

Jody Lukoki (15. marraskuuta 1992 – 9. toukokuuta 2022https://sportal.bg/news-2020061019504460481) oli alankomaalainen jalkapalloilija, joka edusti AFC Ajaxia. Hän oli pelipaikaltaan laitahyökkääjä. Lukoki teki debyyttinsä Ajaxin edustusjoukkueen riveissä 19. tammikuuta tullen kentälle vaihdosta ottelussa Feyenoord Rotterdamia vastaan 80 minuutilla Lorenzo Ebecilion tilalle. == Lähteet == Luokka:Alankomaalaiset jalkapalloilijat Luokka:Vuonna 1992 syntyneet Luokka:Vuonna 2022 kuolleet
Lorenzo Ebecilio

Lorenzo Ebecilio (s. 24. syyskuuta 1991) on alankomaalainen jalkapalloilija, joka edustaa AFC Ajaxia ja Hollannin alle 21-vuotiaiden maajoukkuetta. Ebecilio aloitti uransa VV de Blokkersissa, hoornilaisessa amatööriseurassahttp://www.ajaxinside.nl/spelers/profiel/70/Lorenzo-Ebecilio . == Lähteet == Luokka:Alankomaalaiset jalkapalloilijat Luokka:Vuonna 1991 syntyneet Luokka:Elävät henkilöt
Räisälä (Käkisalmen piiri)

Räisälä eli Melnikovo () on maalaiskunta () ja sen samanniminen keskustaajama Käkisalmen piirin länsiosassa Leningradin alueella Venäjällä. Nykyinen Räisälän eli Melnikovon taajama on Suomen entisen Räisälän kunnan kirkonkylä. Nykyinen Räisälän kunta rajoittuu pohjoisessa Kaukolan, idässä Norsjoen ja Pyhäjärven, kaakossa Sakkolan ja lounaassa Kuninkaanristin maalaiskuntiin ja lännessä Viipurin piiriin. Vuoksi virtaa kunnan halki, ja koillisessa kunta rajoittuu Käkisalmenselkään. Kunnan alueella sijaitsee myös Helisevänjärvi. thumb|250px|Räisälän vanha suomalainen kirkko on pystyssä kunnan keskustaajamassa Räisälän venäläinen nimi muutettiin Melnikovoksi vuonna 1948. Neuvostoaikana Melnikovossa toimi suuria kanakolhooseja. Hruštšovin kaudella tehtiin turkistarhaus- ja maissiviljelmäkokeiluja, jotka eivät kuitenkaan menestyneet. Seutu on myös ollut suosittua metsästysaluetta. Räisälässä mm. laskettiin aikanaan vapaaksi 82 supikoiraa luontaisesti lisääntyvän kannan aikaan saamiseksi.Мельниковская волость. История Räisälän alueen historiaa. www.priozersk.ru Supikoira on kotoisin Kaukoidästä Ussurin alueelta. Neuvostoliiton romahdettua myös kanatalous hiipui ja kunnan asukasluku väheni.Räisälä - Melnikovo Virtuaali Vuoksi. Etelä-Karjala-instituutti. Räisälän taajamassa on maatalousoppilaitos, koulu ja sairaala sekä Josef Stenbäckin aikanan suunnittelema suomalainen Räisälän kivikirkko, joka on 1970-luvulta toiminut kulttuuritalona. Räisälässä on kolme uutta ortodoksista kirkkoa. == Taajamat == Kunnassa on kahdeksan asutuskeskusta, joista seitsemän on maaseututaajamia, yksi kylä.Venäjän federaation paikannimiä. Oikeinkirjoitus- ja painotusopas. Kotimaisten kielten tutkimuskeskus, 2006. * Melnikovo - Räisälä - hallintokeskus * Bykovo (Быково) - Kivipelto * Gory (Горы) - Unnunkoski, Piiskonmäki * Hvoinoje (Хвойное) - Härskeensaari (kylä) * Koverino (Коверино)- Rautakopra * Studenoje (Студеное) * Torfjanoje (Торфяное) - Konnitsa * Vasiljevo (Васильево) - Kynsijärvi ==Katso myös== *Tiurinlinna == Lähteet == == Aiheesta muualla == * Мельниковское сельское поселение Kunnan toinen virallinen sivusto *Galleria 8: Räisälä - Melnikovo: Virtuaali Vuoksi (2005). Etelä-Karjala-instituutti. Luokka:Käkisalmen piirin kunnat
Abdel Qissi

Abdel Qissi (s. 20. tammikuuta 1960 Oujda, Marokko) on belgialainen poliitikko, näyttelijä ja entinen nyrkkeilijä. ==Nyrkkeilyura== Qissi aloitti nyrkkeilemisen nuorten sarjoissa 16-vuotiaana, josta hän sittemmin päätyi aikuisten tasolle 20-vuotiaana. Qissin ensimmäinen ottelu oli ranskalaista Lassine Niarea vastaan 28. maaliskuuta 1980.Abdel Qissi Boxrec Viitattu 2.7.2011 Qissi otteli uransa aikana vain Belgiassa vuosina 1980–1981, jolloin hän voitti kahdeksasta ottelustaan viisi. ==Näyttelijänura== Qissi sai ensimmäisen roolinsa vuonna 1990 Lionheart – liian kova kuolemaan elokuvasta ystävänsä Jean-Claude Van Dammen kautta. Samassa elokuvassa esiintyi myös hänen veljensä Michel Qissi. Sittemmin hän näytteli belgialaisessa lyhytelokuvassa Shadow Boxing, kunnes sai toisen roolin yhdysvaltalaisessa elokuvassa The Quest – haastaja. Qissin rooli oli samanlainen kuin ensimmäisessä elokuvassaan, jossa hän näytteli Van Dammen esittämän hahmon viimeistä päävastusta. Qissillä oli vielä pieni rooli vuoden 2001 elokuvassa The Order, joka jäi hänen viimeiseksi yhdysvaltalaiselokuvarooliksi. ===Elokuvaroolit=== * Lionheart – liian kova kuolemaan (1990) * Shadow Boxing (1993) * The Quest – haastaja (1996) * The Order (2001) * Les larmes de l'argent (2007) * The Savate (2009) ==Nyrkkeilytilastot== 5 Voittoa, 2 tappiota, 1 ratkaisematonta 5 Voittoa, 2 tappiota, 1 ratkaisematonta 5 Voittoa, 2 tappiota, 1 ratkaisematonta 5 Voittoa, 2 tappiota, 1 ratkaisematonta 5 Voittoa, 2 tappiota, 1 ratkaisematonta 5 Voittoa, 2 tappiota, 1 ratkaisematonta 5 Voittoa, 2 tappiota, 1 ratkaisematonta Tulos Vastustaja Ratkaisu Erä Päivämäärä Paikka Tappio Marco Vitaglione pistetappio 6 13.11.1981 Saint Trond, Belgia Voitto Antimo Tescione TKO 3 24.10.1981 Ixelles, Belgia Tasapeli Marco Vitaglione tasapeli 6 24.4.1981 Ixelles, Belgia Tappio Mary Konate TKO 3 31.1.1981 Ixelles, Belgia Voitto Fred Voltine pistevoitto 6 15.11.1980 Ixelles, Belgia Voitto Roberto Bosio TKO 5 24.10.1980 Sint-Jans-Molenbeek, Belgia Voitto Alessandro Casanova pistevoitto 6 26.4.1980 Sint-Jans-Molenbeek, Belgia Voitto Lassine Niare pistevoitto 6 28.3.1980 Ixelles, Belgia ==Lähteet== Luokka:Belgialaiset nyrkkeilijät Luokka:Belgialaiset näyttelijät Luokka:Vuonna 1960 syntyneet Luokka:Elävät henkilöt
Chaitén

Chaitén on Chilessä Andeilla sijaitseva kalderatulivuori. Tulivuori alkoi purkautua toukokuussa 2008, ja purkaus jatkui heikkona vuoden 2011 puolelle asti. Purkauksen seurauksena lähikylät ja naapurikaupunki Chaitén evakuoitiin. Kaikkiaan 7300 ihmistä joutui jättämään kotinsa ainakin tilapäisesti. Tulivuori levitti tuhkaa Argentiinaan saakka ja peitti Futaleufún kaupungin 30 sentin paksuiseen tuhkaan. Purkaus muistutti vuoden 1912 Novaruptan purkausta. == Lähteet == Luokka:Chilen tulivuoret Luokka:Chilen vuoret
Olga Konon

Olga Anatolevna Konon (s. 11. marraskuuta 1989 Brest) on saksalainen sulkapalloilija. Hän edustaa seuratasolla BV Gifhornia. Konon on edustanut aiemmin myös Valko-Venäjää ja Puolaa. Konon osallistui vuonna 2008 Valko- Venäjän edustajana EM-kisoissa kaksinpeliin, jossa hän putosi toisella kierroksella hävittyään venäläiselle Anna Diehlille. Hän kilpaili kaksinpelissä myös saman vuoden olympialaisissa, joissa hän pääsi kolmannelle kierrokselle saakka tultuaan silloin turnauksesta hopeaa voittaneen Xie Xingfanin pudottamaksi. Konon saavutti parhaan sijoituksensa BWF:n ranking- listalla vuonna 2011, jolloin hän nousi listan 29. sijalle. == Lähteet == Luokka:Saksalaiset sulkapalloilijat Luokka:Puolalaiset sulkapalloilijat Luokka:Valkovenäläiset sulkapalloilijat Luokka:Vuonna 1989 syntyneet Luokka:Elävät henkilöt
Niina Koskela

Niina Koskela (s. 8. elokuuta 1971) on suomalaissyntyinen norjalainen shakinpelaaja. Koskela sai naisten suurmestarin arvon vuonna 2006 ja hän on toistaiseksi ainoa tämän arvon saavuttanut suomalaispelaaja. Norjaa hän on edustanut vuodesta 2012. Koskela on koulutukseltaan diplomi-insinööri. Hän osallistui shakin cup-muotoiseen naisten MM-kilpailuun vuonna 2000 selviten toiselle kierrokselle, sijoille 17.–32. Koskelan uran korkein elo-luku on 2312, jonka hän saavutti huhtikuun 2003 listalla. Koskela on rauhallinen asemapelaaja, jonka pelityylissä ei ole selviä heikkoja kohtia. ==Lähteet== *Santul Kosmo: Avoin SM Naantalissa 30.6.–6.7. Suomen Shakki 9/2008 *Koskela, Niina. FIDE Chess Profile *Highest FIDE ratings of Finnish players Luokka:Norjalaiset shakinpelaajat Luokka:Suomalaiset shakinpelaajat Luokka:Vuonna 1971 syntyneet Luokka:Elävät henkilöt
Pier Andrea Saccardo

Pier Andrea Saccardo (23. huhtikuuta 1845 Volpago del Montello, Italia – 12. helmikuuta 1920 Padova, Italia) oli italialainen kasvi- ja sienitieteilijä. Saccardo valmistui Padovan yliopistosta tohtoriksi vuonna 1867. Kaksi vuotta myöhemmin hänet nimettiin yliopiston luonnontieteen apulaisprofessoriksi. Vuonna 1873 Saccardo kirjoitti ensimmäisen sienitieteellisen teoksensa, Mycologiae Venetae Specimenin, jossa hän kuvaili 1 200 sienilajia. Tämän jälkeen hän laajensi tutkimuksiaan käsittämään Veneton lisäksi muitakin Italian alueita ja lopulta koko maailmaa. Vuonna 1879 Saccardo nimettiin Padovan yliopiston kasvitieteen professoriksi ja kasvitieteellisen puutarhan prefektiksi. Pian hän aloitti suurtyönsä Sylloge fungorum omnium husque cognitorumin tekemisen. Siihen Saccardo keräsi hakemiston kaikista maailman sienistä, jotka hän järjesteli itse kehittämänsä luokittelusysteemin mukaan. Sen keräämiseen meni käytännössä Saccardon elämän 35 viimeistä vuotta, vaikka hänellä oli apunaan Giovanni Battista de Toni, Paul Sydow, Augusto Napoleone Berlese ja poikansa Daniel Saccardo. Sylloge on ainutlaatuinen teos, sillä se on edelleen ainoa moderni sienitieteellinen teos, joka kattaa koko sienikunnan. == Lähteet == Luokka:Italialaiset kasvitieteilijät Luokka:Sienitieteilijät Luokka:Vuonna 1845 syntyneet Luokka:Vuonna 1920 kuolleet
StB

StB (, eli ŠtB, ”Valtiollinen turvallisuus”) oli Tšekkoslovakian kommunistinen salainen poliisi, joka toimi vuodesta 1945 vuoteen 1990 asti, jolloin se hajotettiin. Sen erikoisaloina olivat vakoilu ja vastavakoilu sekä kommunismin vastaisten aktiviteettien tutkinta. == Aiheesta muualla == Luokka:Tiedustelupalvelut Luokka:Tšekkoslovakia Luokka:Salainen poliisi
Shanghai Masters (tennis)

Shanghain Masters (viralliselta sponsoroidulta nimeltään Rolex Shanghai Masters) on vuosittainen Kiinan Shanghaissa, Qizhong Forest Sports City Arenalla järjestettävä miesten tennisturnaus. Turnaus kuuluu ATP Tour Masters 1000 -turnauksiin. Ensimmäinen turnaus pelattiin vuonna 2009. Tätä ennen, vuosina 2005–2008 Qizhong Forest Sports City Arenalla järjestettiin Tennis Masters Cup. Aiemmin, vuosina 1996–2004 Shanghai isännöi ATP International Series -tason turnausta, paitsi vuonna 2002, jolloin Shanghai isännöi Masters Cupia. Silloin pelattiin kuitenkin Shanghai New International Expo Centerissä. Turnaus pelataan kovilla ulkokentillä, ja turnauksen kaksinpeli pelataan 56 pelaajan kaaviolla ja nelinpeli 24 parin kaaviolla. Tenniskeskuksen pääareenalla on kuitenkin suljettava katto, ja vuosien 2005–2008 Masters Cupit pelattiin suljetun katon alla. == Tulokset == === Kaksinpeli === Vuosi Voittaja Loppuotteluvastustaja Tulos 2009 Nikolai Davydenko Rafael Nadal 7–6(3), 6–3 2010 Andy Murray Roger Federer 6–3, 6–2 2011 Andy Murray David Ferrer 7–5, 6–4 2012 Novak Đoković Andy Murray 5–7, 7–6(11), 6–3 2013 Novak Đoković Juan Martín del Potro 6–1, 3–6, 7–6(3) 2014 Roger Federer Gilles Simon 7–6(6), 7–6(2) 2015 Novak Đoković Jo-Wilfried Tsonga 6–2, 6–4 2016 Andy Murray Roberto Bautista Agut 7–6(1), 6–1 2017 Roger Federer Rafael Nadal 6–4, 6–3 2018 Novak Đoković Borna Ćorić 6–3, 6–4 === Nelinpeli === Vuosi Voittajat Loppuotteluvastustajat Tulos 2009 Julien Benneteau Jo-Wilfried Tsonga Mariusz Fyrstenberg Marcin Matkowski 6–2, 6–4 2010 Jürgen Melzer Leander Paes Mariusz Fyrstenberg Marcin Matkowski 7–5, 4–6, [10–5] 2011 Maks Mirny Daniel Nestor Michaël Llodra Nenad Zimonjić 3–6, 6–1, [12–10] 2012 Leander Paes Radek Štěpánek Mahesh Bhupathi Rohan Bopanna 6–7(7), 6–3, [10–5] 2013 Ivan Dodig Marcelo Melo David Marrero Fernando Verdasco 7–6(2), 6–7(6), [10–2] 2014 Bob Bryan Mike Bryan Julien Benneteau Édouard Roger-Vasselin 6–3, 7–6(3) 2015 Raven Klaasen Marcelo Melo Simone Bolelli Fabio Fognini 6–3, 6–3 2016 John Isner Jack Sock Henri Kontinen John Peers 6–4, 6–4 2017 Henri Kontinen John Peers Łukasz Kubot Marcelo Melo 6–4, 6–2 2018 Łukasz Kubot Marcelo Melo Jamie Murray Bruno Soares 6–4, 6–2 == Lähteet == * Turnaus ATP Tourin sivuilla == Aiheesta muualla == * Turnauksen sivut Luokka:Kiinan tennisturnaukset Luokka:Shanghain urheilu Luokka:ATP Tour Masters 1000
Saade Vol. 1

Saade Vol. 1 on ruotsalaisen poplaulaja Eric Saaden toinen, 29. kesäkuuta 2011 julkaistu studioalbumi. Albumilta julkaistiin kolme singleä: promosingle "Still Loving It", "Popular" ja "Hearts in the Air". Julkaisuviikolla albumi sijoittui Ruotsissa listakärkeen ja Suomessa 16:nneksi. == Kappaleet == == Lähteet == Luokka:Vuoden 2011 albumit Luokka:Eric Saaden albumit
Toivo Aro

thumb|250px|Aro suorittamassa kerroshyppyä Tukholman kesäolympialaisissa 1912. Toivo Nestori Aro (synt. Ahlstedt, 9. helmikuuta 1887 Helsinki – 8. lokakuuta 1962 Helsinki) oli suomalainen uimahyppääjä, pankinjohtaja ja urheiluvaikuttaja.Ylioppilasmatrikkeli 1906, numero 30627 Hän voitti urallaan kerroshyppyjen Suomen-mestaruuden vuosina 1910 ja 1912 sekä suorien hyppyjen Suomen-mestaruuden vuosina 1907 ja 1910–1912. Aro osallistui myös kaksiin olympiakisoihin. Urheilu-uransa jälkeen hän toimi pitkään Helsingin Suomalaisen Säästöpankin johtajana. == Elämä == Aron vanhemmat olivat talonomistaja Henrik Gustaf Aro (ent. Ahlstedt) ja Mariana Karoliina Forsell. Hän pääsi ylioppilaaksi Helsingin normaalilyseosta 1906 ja valmistui filosofian kandidaatiksi 1917 ja filosofian maisteriksi 1919. Aro oli Helsingin Suomalaisen Säästöpankin palveluksessa eri tehtävissä vuodesta 1919 alkaen ja oli viimeksi pankin toimitusjohtajana 1925–1957. Aro oli ensimmäinen suomalainen kansainvälisen tason uimahyppääjä. Hän osallistui kaksiin olympiakisoihin. Lontoon kesäolympialaisissa 1908 hän selviytyi kerroshypyissä alkulohkostaan jatkoon toisena ruotsalaisen Robert Anderssonin jälkeen. Välierässään Aro oli neljän ruotsalaisen joukossa kolmas. Hän selviytyi loppukilpailuun, mutta ei siinä kilpaillut, sillä hänelle ei kerrottu, milloin kilpailu järjestetään. Tukholmassa 1912 Aro selviytyi kerroshypyissä ja suorissa kerroshypyissä loppukilpailuun, joista ensin mainitussa hän sijoittui kahdeksanneksi ja jälkimmäisessä viidenneksi. Myöhemmin Aro toimi myös urheiluvaikuttajana. Hän toimi SVUL:n hiihtojaoston puheenjohtajana vuosina 1916–1930, Suomen Uimaliiton puheenjohtajana 1928–1946 ja Suomen Ladun puheenjohtajana 1938–1940. Vuosina 1917–1918 hän toimi Suomen Urheilulehden päätoimittajana. Aro oli merkittävä taustavaikuttaja Yrjönkadun uimahallin rakentamisessa Helsinkiin.Aro, Toivo. Helsingin uimahallikysymyksen vaiheet ja Uimahalli Oy:n toiminta 1928–1953. (1954) Hänelle myönnettiin vuonna 1957 SVUL:n hakemuksesta Suomen liikuntakulttuurin ja urheilun suuri ansioristi.http://www.minedu.fi/OPM/Liikunta/palkinnot_ja_ansiomerkit/myoennetyt_ansiomerkit/suuriansioristihaltijat == Lähteet == * Toivo Aro Biography and Olympic Results Sports Reference LLC. === Viitteet === == Aiheesta muualla == * Toivo Aro unohtui Lontoon olympialaisten uimahyppyfinaalista Ylen Elävä arkisto * Ateenasta Lontooseen Ylen Elävä arkisto * Luokka:Suomalaiset uimahyppääjät Luokka:Suomalaiset urheiluvaikuttajat Luokka:Suomalaiset pankinjohtajat Luokka:Vuonna 1887 syntyneet Luokka:Vuonna 1962 kuolleet
Swedish Open

Swedish Open on vuosittainen Ruotsin Båstadissa, Båstadin tennisstadionilla pelattava miesten ja naisten tennisturnaus. Turnaus pelataan ulkona massakentillä. Se kuuluu miesten ATP World Tour 250 -turnauksiin ja naisten WTA International -turnauksiin. Ensimmäinen turnaus pelattiin vuonna 1948. Ennen ATP-kiertueen aloittamista vuonna 1990, miesten turnaus oli osa Grand Prix -kiertuetta vuosina 1970–1989. Vuonna 1990 naisten turnaus putosi turnauksen ohjelmasta, mutta alun perin Espoossa ja myöhemmin Tukholmassa pelatun Nordea Nordic Light Openin lakkauttamisen jälkeen naisten turnaus palasi Swedish Openin ohjelmaan. Miesten turnauksen nykyinen virallinen nimi sponsorin mukaan on SkiStar Swedish Open ja naisten turnauksen nykyinen virallinen nimi sponsorin mukaan on Collector Swedish Open. Tennispelaajat äänestivät turnauksen parhaaksi ATP World Tour 250 -sarjan turnaukseksi 11 perättäisenä vuotena 2002−2013. == Lähteet == ==Aiheesta muualla== * Turnauksen sivut Luokka:Båstadin kunta Luokka:Ruotsin tennisturnaukset Luokka:ATP World Tour 250
Oskar Wetzell

Oskar Wilhelm Wetzell (5. joulukuuta 1888 Helsinki – 28. marraskuuta 1928 Helsinki) oli suomalainen kirjansitoja, taikuri ja uimahyppääjä. Oskar Wetzell sairastui kaksivuotiaana aivotulehdukseen ja sen seurauksena hän oli kuuro loppuelämänsä ajan. Hän oppi kirjansitojan ammatin kuuromykkäin koulussa ja perusti sitten oman kirjansitomon Helsinkiin. Kaksikymmenvuotiaana Wetzell tutustui turkulaiseen valokuvaajaan Hirniin, jolta hän sai ensimmäiset oppinsa taikatemppujen tekemisessä. Wetzell hankki taikurivälineitä ja alan kirjallisuutta Saksasta sekä opiskeli uusia taikatemppuja. Hän esiintyi taikurina juhlissa ja kabareissa ja järjesti myös omia kiertueita etupäässä Pohjanmaalla.sirkusteltta-blogi 28.6.2013 : Taikuri Oskar Wetzell Wetzell osallistui kaksiin olympiakisoihin. Lontoon kesäolympialaisissa 1908 hän selviytyi ponnahduslautahypyissä alkulohkostaan jatkoon, mutta karsiutui semifinaalissa loppukilpailusta. Kerroshypyissä hän karsiutui alkulohkossa. Tukholmassa 1912 Wetzell karsiutui alkulohkossa kaikissa kolmessa tapahtumassa. Wetzell voitti kerroshyppyjen Suomen-mestaruuden vuosina 1908, 1909, 1911 ja 1913 sekä ponnahduslautahyppyjen Suomen-mestaruuden vuosina 1908, 1909, 1912 ja 1913. == Lähteet == * ===Viitteet=== Luokka:Suomalaiset uimahyppääjät Luokka:Suomalaiset taikurit Luokka:Suomalaiset kuurot henkilöt Luokka:Vuonna 1888 syntyneet Luokka:Vuonna 1928 kuolleet
Kirkonselkä

Kirkonselkä on Vesijärveen kuuluva selkä, jonka rannalla on Hollolan kirkonkylä. Kirkonselkä on kapean salmen muusta Vesijärvestä erottama vesialue, joka muodostuu kahdesta rehevöityneestä lahdesta, Kirkonlahdesta ja Pyhäniemenlahdesta. Kirkonselällä sijaitsee samanniminen Kutajärven Natura 2000 -alueen osa-alue (luonnonsuojelualue), joka 406 hehtaarin laajuisena on suurin tämän Natura-alueen osa-alueista. Natura-aluerajaukseen eivät kuulu lahden rannalla olevat metsät, vaan ainoastaan vesialue ja rantaluhdat. ==Lajisto ja luontotyypit== Alueen linnustoa on seurattu 1970-luvulta alkaen. Vuoden 2007 pesimälintulaskennassa havaittiin 26 lintulajia, yhteensä 390 lintua. Lahdella pesivät muiden muassa härkälintu, kaulushaikara, laulujoutsen, heinätavi, ruskosuohaukka ja kurki. Vesikasvisto on rikasta ja siihen sisältyy useita uhanalaisia lajeja. Lajistoon kuuluvat mm. karvalehti, välkevita, pitkälehtivita, poimuvita, sarjarimpi, jouhivita, hentonäkinruoho, silonäkinparta ja notkeanäkinruoho. Kirkonlahden kasvillisuustyyppejä ovat avoluhdat (saraluhdat, ruoholuhdat ja korteluhdat; yhteensä 3,1 hehtaaria), puustoiset luhdat (pajuluhta, hieskoivuluhta, 3,6 ha), ruokoluhdat (järviruokoluhta ja leveäosmankäämiluhta; 14 ha). Edelleen ruovikot (28 ha), osmankäämiköt (0,1 ha), kortteikot (3,6 ha), kaislikot (4,4 ha), kelluslehtikasvustot (17,6 ha), uposkasvillisuus (7,8 ha) ja pohjalehtikasvillisuus (0,2 ha). Pohjalehtiskuviossa hiekkapohjalla kasvaa mm. lahnaruohoja, raania, nuottaruohoa, ruskoärviää ja rantaluikkaa. == Lähteet == == Aiheesta muualla == *Liite 3: Hollolan Kirkonselän pesimälinnusto ja kasvillisuus 2007 ymparisto.fi *Kutajärven alue. Hämeen ympäristökeskus. Luokka:Hollolan luonto Luokka:Vesijärvi
Villarrica

Villarrica on Chilessä sijaitseva kerrostulivuori. Se on yksi viidestä tunnetusta tulivuoresta, jolla on aktiivinen laavajärvi kraatterissaan. Muita samankaltaisia tulivuoria ovat Erta Ale Etiopiassa, Mount Erebus Etelämantereella, Kilaleua Havaijilla, Nyiragongo Kongossa ja Marum Vanuatulla. Tulivuori on purkautuessaan syössyt laavavirran ja pyroklastisten virtausten lisäksi mutavyöryjä, koska vuoren pinta on lumen peitossa. Tulivuori on ollut aktiivinen jo vuodesta 1558 saakka, jonka jälkeen vuori on purkautunut yli 65 kertaa. == Lähteet == == Aiheesta muualla == * Global Volcanism Project: Villarica Luokka:Chilen tulivuoret Luokka:Kerrostulivuoret Luokka:Chilen vuoret
Jerry Lucas

Jerry Ray Lucas (s. 30. maaliskuuta 1940 Middletown, Ohio) on yhdysvaltalainen kilpauransa päättänyt koripalloilija. == Ura == Lucas pelasi yliopistokoripalloa Ohion osavaltionyliopistossa. Samaan aikaan hänen kanssaan pelasivat muun muassa John Havlicek ja Bob Knight, joiden johdolla Ohio pääsi jokaisena Lucasin kautena NCAA:n loppuotteluun. Vuonna 1960 joukkue voitti NCAA-mestaruuden. Hän osallistui NBA:n vuoden 1962 varaustilaisuuteen, jossa Cincinnati Royals varasi hänet alueellisella varausvuorolla (territorial pick). Lucas pelasi seurassa vuodet 1963–1969, joiden aikana hänet valittiin vuoden tulokkaaksi, kuusi kertaa tähdistöotteluun sekä viisi kertaa sarjan tähdistöjoukkueisiin. Lokakuussa 1969 hänen pelioikeutensa myytiin San Francisco Warriorsille, jota hän edusti toukokuuhun 1971 asti. Tämän jälkeen Lucas pelasi kolme kautta New York Knicksin paidassa ennen lopettamistaan. Lucas pelasi olympiakultaa voittaneessa Yhdysvaltain joukkueessa Roomassa 1960. == Lähteet == == Aiheesta muualla == * NBA:n pelaajaprofiili * Basketball-Referencen pelaajaprofiili Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1940 syntyneet Luokka:Elävät henkilöt
Läpivalaisu

Läpivalaisu (vanh. fluoroskopia) on vanha, lääketieteellisessä tutkimuksessa käytöstä lähes poistettu tutkimus, jolla saadaan röntgensäteilyä apuna käyttäen kuva sellaisen kohteen sisältä, jota näkyvä valo ei läpäise. Se on röntgentutkimus, jonka tulosta tarkastellaan suoraan fluoresoivalta levyltä. Muu röntgentutkimus perustuu samaan tekniikkaan, mutta se on kohteelle ja etenkin tutkijalle huomattavasti turvallisempi lyhyemmän altistusajan vuoksi. Ultraäänitutkimus on käytännössä syrjäyttänyt sen. Kolmiulotteisia kohteita kuvattaessa sen sijaan on astunut tietokonetomografia. == Nykyisin == Nykyisin läpivalaisua hyödynnetään muun muassa ruoansulatuskanavan, virtsateiden ja verenkiertoelinten tutkimisessa, mutta myös erilaisten hoitojen ja toimenpiteiden ohjauksessa. Läpivalaisututkimuksessa seurataan tavallisesti varjoaineen kulkua elimistössä. Varjoaine voidaan antaa esimerkiksi ruoansulatuskanavaa tutkittaessa suun tai peräsuolen kautta. Angiografisissa verisuonten läpivalaisututkimuksissa jodia sisältävä varjoaine syötetään katetrin avulla suoraan valtimoon tai laskimoon. Läpivalaisututkimuksissa potilaasta otetaan yhden kuvan sijasta läpivalaisulaitteella reaaliaikaista kuvasarjaa. Tämä on hyödyllinen menetelmä erityisesti radiologisissa ja kardiologisissa angiografiatutkimuksissa sekä toimenpideiden ohjauksessa. Läpivalaisututkimukset ovat vähentyneet huomattavasti tietokonetomografian, sekä ultraääni- ja magneettikuvausten yleistettyä. Jopa aiemmin yleiset urogenitaalialueen läpivalaisututkimukset ovat väistyneet uusien kuvantamismenetelmien tieltä, mutta toimenpiteissä läpivalaisua edelleen käytetään. Esimerkiksi Suomessa kaikista lääketieteellisistä röntgentutkimuksista radiologiset ja kardiologiset toimenpiteet ja angiografiatutkimukset kattavat alle 2 % kaikista röntgentutkimuksista. Maailmalla luku vaihtelee 1,3–3,8 %.Soimakallio ym. 2005, s. 102, 315. Keuhkojen röntgenkuvaukset läpivalaisulaitteella saattavat kuitenkin olla vielä melko yleisiä maissa, joissa lääkäreitä on vähemmän väkiluun suhteutettuna kuin länsimaissa tai Japanissa. == Muita käyttötarkoituksia == Läpivalaisua on käytetty myös elottomien, esimerkiksi arkeologisten ja rakenteilla olevien kohteiden tutkinnassa. ==Lähteet== Luokka:Mittaustekniikka Luokka:Radiologia Luokka:Lääketieteen historia
Lakkautuspalkka

Lakkautuspalkka () on järjestelmä, jossa valtion virkamies viran lakkauttamisen yhteydessä siirretään nauttimaan erityistä palkkaa eläkeikään saakka ilman, että siihen liittyy mitään virka- tai työtehtäviä. Lakkautuspalkkaa saava virkamies on edelleen virkasuhteessa valtioon ja se ajanjakso, jolta on maksettu lakkautuspalkkaa, luetaan hyväksi eläkettä määritettäessä. Jos virkamies menee valtion, kunnan, valtion liikeyrityksen tai valtioenemmistöisen yhtiön palvelukseen, lakkautuspalkka voidaan pidättää osin tai kokonaan. Lakkautuspalkka määritettiin viimeksi lakkautuspalkkalaissa (182/1931), joka kumottiin vuonna 1988. Lakkautuspalkkalakia sovellettiin kuitenkin aina vuoden 1992 loppuun saakka. Myös kirkolle säädettiin lakkautuspalkkalaki vuonna 1949. ==Aiheesta muualla== * Laki viran ja toimen haltijain oikeuksista ja velvollisuuksista, kun virka tai toimi lakkautetaan (182/1931) * Laki puolustuslaitoksen viran ja toimen haltijain oikeuksista ja velvollisuuksista, kun virka tai toimi lakkautetaan (183/1931) * Laki eräiden evankelis-luterilaisten seurakuntien viranhaltijain oikeuksista ja velvollisuuksista, kun virka lakkautetaan (400/1949) Luokka:Työ
Madagaskar olympialaisissa

Madagaskar osallistui olympialaisiin ensimmäisen kerran Tokiossa 1964, ja on ollut sen jälkeen mukana kaikissa kesäolympialaisissa Montrealin 1976 ja Soulin 1988 kisoja lukuun ottamatta. Talviolympialaisissa maa on esiintynyt kahdesti, Torinossa 2006 ja Pyeongchangissa 2018, yhden alppihiihtäjän joukkueilla. Madagaskar ei ole saavuttanut yhtään olympiamitalia. Pistesijalle, eli kahdeksan parhaan joukkoon, on yltänyt pikajuoksija Jean- Louis Ravelomanantsoa, joka oli kahdeksas miesten 100 metrillä Méxicossa 1968. Madagaskaria vuosien 1992 ja 1996 olympialaisissa edustanut Nicole Ramalalanirina oli Ranskan edustajana kuudes naisten 100 metrin aitajuoksussa Sydneyssä 2000. == Lähteet == *
Sierra Leone olympialaisissa

Sierra Leone osallistui olympialaisiin ensimmäisen kerran Méxicossa 1968. Kaksista seuraavista kisoista se jäi pois, mutta on ollut mukana kaikissa kesäolympialaisissa Moskovasta 1980 lähtien. Talviolympialaisiin maa ei ole osallistunut. Sierra Leone ei ole saavuttanut yhtään olympiamitalia. Pistesijalle, eli kahdeksan parhaan joukkoon, ovat yltäneet nyrkkeilijä Israel Cole, jaetulla viidennellä sijalla kevyessä keskisarjassa Los Angelesissa 1984 ja yleisurheilija Eunice Barber, viides seitsenottelussa Atlantassa 1996. Sierra Leonen olympiakomitea perustettiin vuonna 1964. == Lähteet == *
Liberia olympialaisissa

Liberia osallistui olympialaisiin ensimmäisen kerran Melbournessa 1956 ja on ollut sen jälkeen mukana kaikissa kesäolympialaisissa 1968, 1976 ja 1992 lukuun ottamatta. Talviolympialaisiin maa ei ole osallistunut. Liberialaisurheilijat ovat osallistuneet olympialaisissa nyrkkeilyyn ja yleisurheiluun. Maa ei ole saavuttanut yhtään mitalia. Maa saavutti ensimmäisen pistesijan Tokiossa vuonna 2021 (2020), kun Joseph Fahnbulleh sijoittui viidenneksi miesten 200 metrin juoksussa. Liberian olympiakomitea perustettiin vuonna 1954 ja Kansainvälinen olympiakomitea tunnusti sen 1955. == Lähteet == *
Gabon olympialaisissa

Gabon osallistui olympialaisiin ensimmäisen kerran Münchenissä 1972. Kaksista seuraavista kisoista se jäi pois, mutta on ollut mukana kaikissa kesäolympialaisissa Los Angelesista 1984 lähtien. Talviolympialaisiin maa ei ole osallistunut. Gabonilaisurheilijat ovat osallistuneet olympialaisissa jalkapalloon, judoon, nyrkkeilyyn, taekwondoon, uintiin ja yleisurheiluun. Maan ainoa olympiamitalisti on taekwondoin Anthony Obame, joka sai hopeaa miesten yli 80 kg:n painoluokassa Lontoossa 2012. Aiemmissa kisoissa yksikään gabonilaisurheilija ei ollut saavuttanut pistesijaa eli sijoitusta kahdeksan parhaan joukkoon. Gabonin olympiakomitea perustettiin vuonna 1965 ja Kansainvälinen olympiakomitea tunnusti sen 1968. == Mitalit lajeittain == == Mitalit olympialaisittain == == Olympiamitalistit == == Lähteet == *
Anni Lehtonen

Anna (Anni) Lehtonen myöh. Malinen (o.s. Karjalainen; 1866 Vuokkiniemen Vuonninen – kesällä 1943 Arkangeli, Venäjä) oli vienankarjalainen runonlaulaja ja perinteentaitaja.Tiina Seppä, Kohtaamisia menneen kanssa: Tutkimus kansanrunousaineistojen synnystä ja myöhemmistä tulkinnoista, Kultaneito XVI Suomen Kansantietouden Tutkijain Seura, Joensuu, 2015, ISBN 978-951-9451-08-4, ISSN 1239-3843 Hän hallitsi tuhansia säkeitä loitsuja, itkuvirsiä, eeppisiä runoja, sananlaskuja ja muuta suullista perinnettä. Lehtosen vanhemmat olivat Siitari (Sidor) Simananpoika Karjalainen (Bogdanov) ja Okahvie (Agafia) Vasilintytär Malinen. Hänen noin vuonna 1905 kuollut puolisonsa oli nimeltään Kliimo (Kliment) Ivaninpoika Lettijev (Lehtonen). Anni Lehtonen kuului äitinsä puolelta tunnettuun tietäjä- ja laulajasukuun, jonka jäseniä olivat muun muassa hänen setänsä Lonkan Martiska ja isoisoisänsä Ontrei Malinen. Lehtonen jäi leskeksi ja monen lapsen yksinhuoltajaksi noin vuonna 1905 ja kova kohtalo teki hänestä itkuvirsien esittäjän. Silti ei tiedetty hänen säilyttäneen paljon muutakin kansanperinnettä. Samuli Paulaharju keräsi häneltä 1911–1916 noin 450 kansanrunoa ja loitsua sekä peräti noin 8 000 sananlaskun lisäksi taikoja ja itkuvirsiä. Lehtoselta taltioitu aineisto onkin laajimpia Larin Parasken jälkeen ja siihen sisältyy huomattava noin 250 loitsun kokoelma. Loitsuista oli aikoinaan käsitys, että vain lähinnä miehet osasivat niitä. Lehtonen avioitui myöhemmin vuoden 1921 tienoilla Hotatta (Feodot) Ivanov Malisen kanssa, jonka kanssa hän muutti Venäjän vallankumouksen tieltä Suomen puolelle, Puolangalle 1920-luvun alussa. Vienan Karjalaan he palasivat vuoden 1925 lopussa. Kalevalan Kommunisti -lehden toimittaja Darja Sahtarina kirjoitti henkilökohtaisesti tuntemansa pariskunnan myöhemmistä vaiheista Punalippu-lehdessä: Raskas elämä oli jättänyt naiseen jälkensä: viimeisinä vuosinaan Anni valitti päänsärkyä. Hän kuoli kesällä vuonna 1943 ollessaan evakkomatkalla Arkangelin alueen Vilegotskin piirissä. Samalla matkalla sammui myös mainion runotaiturin Hotatta Malisen elämä. Hän kuoli joulukuussa vuonna 1942.Darja Šahtarina, Runokylä Vuonninen, Punalippu 1986, No 1, Karjalan ASNT:n Kirjailijaliiton kaunokirjallinen ja yhteiskuntapoliittinen kuukausijulkaisu. s. 92–107. Maliset on haudattu Vilegotskin piirin Karataihan kylään.Pekka Laaksonen, Jälkisanat, 1995: Teoksessa Syntymä, lapsuus ja kuolema: Vienan Karjalan tapoja ja uskomuksia. Kirjoittanut Samuli Paulaharju, toimittanut Pekka Laaksonen, s. 222–248. Kansanelämän kuvauksia 41. SKS, Helsinki.Anni Lehtonen Vuonnisesta, Samuli Paulaharjun Säätiön vuosikirja 2006, Julkaisija: Samuli Paulaharjun Säätiö, Helsinki 2006 Annin, Kliimon ja Hotatan suku jatkuu nykypäivänä ainakin lapsenlapsissa ja näiden jälkeläisissä Puolangalla, Uhtualla, Kepalla ja Luusalmessa. ==Lähteet== Luokka: Runonlaulajat Luokka:Vienankarjalaiset Luokka: Vuonna 1866 syntyneet Luokka:Vuonna 1943 kuolleet
Seychellit olympialaisissa

Seychellit osallistui olympialaisiin ensimmäisen kerran Moskovassa 1980, ja on ollut sen jälkeen mukana kaikissa kesäolympialaisissa lukuun ottamatta Soulin 1988 kisoja, joita se boikotoi tukeakseen Korean demokraattista kansantasavaltaa. Talviolympialaisiin maa ei ole osallistunut. Seychellit on lähettänyt olympialaisiin 6–11 urheilijan joukkueen. He ovat osallistuneet judoon, melontaan, nyrkkeilyyn, painonnostoon, purjehdukseen, sulkapalloon, uintiin ja yleisurheiluun. Maa ei ole saavuttanut yhtään olympiamitalia. Pistesijalle, eli kahdeksan parhaan joukkoon, ovat yltäneet nyrkkeilijät Roland Raforme raskaassa keskisarjassa Barcelonassa 1992 ja Rival Cadeau ylemmässä välisarjassa Atlantassa 1996. Seychellien olympiakomitea on perustettu 1979. == Lähteet == *
Dil Se

Dil Se (suomeksi ”Sydämestä”) on Mani Ratnamin ohjaama intialainen hindinkielinen draamaelokuva vuodelta 1998. Pääosia näyttelevät Shah Rukh Khan, Manisha Koirala ja elokuvadebyyttinsä tekevä Preity Zinta. Dil Se on kolmas elokuva Ratnamin ”terrorismitrilogiassa”, Rojan (1992) ja Bombayn (1995) jälkeen. Elokuva ei menestynyt kaupallisesti Intiassa, mutta oli suuri menestys ulkomailla, varsinkin länsimaissa asuvan eteläaasialaisen väestön keskuudessa. Se voitti useita palkintoja, kuten NETPAC-palkinnon Berliinin elokuvajuhlilla, kaksi National Film Awards -palkintoa ja kuusi Filmfare Awards -palkintoa. Dil Se esitettiin Suomessa Rakkautta ja anarkiaa -elokuvafestivaaleilla. == Näyttelijät == == Soundtrack == Elokuvan soundtrackin on säveltänyt A. R. Rahman. Lauluja käännettiin hindistä muillekin intialaisille kielille. ”Chaiyya Chaiyya” -kappaleesta tuli erityisen suosittu, se oli 10 kaikkien aikojen parhaan laulun listalla BBC World Servicen toteuttamassa kansainvälisessä kyselyssä. ”Chaiyya Chaiyya” on kuultu ainakin Inside Man -elokuvassa ja CSI: Miami -televisiosarjassa. == Palkinnot == * Berliinin elokuvajuhlat ** NETPAC-palkinto – erityismaininta – Mani Ratnam * National Film Awards ** Paras kuvaus – Santosh Sivan ** Paras äänitys – H. Sridhar * Filmfare Awards ** Paras naistulokas – Preity Zinta ** Paras musiikki – A. R. Rahman ** Paras sanoitus – Gulzar (”Chaiyya Chaiyya”) ** Paras mieslaulaja – Sukhwinder Singh (”Chaiyya Chaiyya”) ** Paras kuvaus – Santosh Sivan ** Paras koreografia – Farah Khan (”Chaiyya Chaiyya”) * Screen Awards ** Paras mieslaulaja – Sukhwinder Singh (”Chaiyya Chaiyya”) == Lähteet == == Aiheesta muualla == * * Luokka:Vuoden 1998 intialaiset elokuvat Luokka:Intialaiset romanttiset draamaelokuvat Luokka:Mani Ratnamin ohjaamat elokuvat Luokka:Hindinkieliset elokuvat
Luciano Bacheta

Akshay Luciano Bacheta (s. 26. huhtikuuta 1990 Romford) on brittiläinen moottoriurheilija. Vuonna 2012 Bacheta voitti FIA Formula Two Championship -sarjan mestaruuden. == Ura == Bacheta aloitti uransa karting-sarjoissa 13-vuotiaana vuonna 2004. Heti seuraavana vuonna hän siirtyi Ginetta Junior -mestaruussarjaan. Hän voitti kauden aikana kuusi kilpailua ja ajoi eniten paalupaikkoja ja nopeimpia kierroksia. Vuonna 2006 Bacheta voitti T Cars -sarjan mestaruuden. Hän tuli myös kolmanneksi FPA-sarjan Autumn Trophy -kisassa. Seuraavana vuonna hän sijoittui kolmanneksi FPA-sarjan kokonaiskilpailussa.http://www.formulapalmeraudi.com/fpa-championship- standings.aspx?Year=2007&ChampType;=1 Formula Palmer Audi: 2007 Championship standings. Luettu 27.9.2012http://www.formulapalmeraudi.com/fpa-championship- standings.aspx?Year=2006&ChampType;=2 Formula Palmer Audi: 2006 Autumn Trophy Championship standings. Luettu 27.9.2012. Vuosina 2008 ja 2009 Bacheta kilpaili Eurocup Formula Renault ja Formula Renault 2.0 -sarjoissa ilman menestystä. Kolmannella Eurocup-kaudellaan vuonna 2010 Bacheta sijoittui toiseksi. Samana vuonna hän ajoi myös muutaman kilpailun Formula BMW -sarjassa. Vuonna 2011 Bacheta kilpaili GP3-sarjassa RSC Mücke Motorsport -tallissa. Bacheta ajoi Unkarissa harjoituksissa ulos. Hän lipesi reunavalliin, ja auto lähti hurjaan lentoon ja jäi katolleen kaidetta ja reunavallia vasten. Bacheta ei loukkaantunut. Bacheta keräsi kauden aikana neljä pistettä Britannian kilpailusta. Hänet korvasi Belgian kilpailusta lähtien italialainen Daniel Mancinelli. Vuonna 2012 Bacheta ajoi Formula 2 -sarjassa voittaen sarjan mestaruuden. Hän voitti kauden neljä ensimmäistä kilpailua, jonka jälkeen hän voitti yhden kilpailun Belgian Spassa. Vuonna 2013 Bacheta siirtyi kilpailemaan Auto GP World Series -sarjaan. Hän voitti kauden aikana yhden kilpailun, kunnes hän joutui jättämään loppukauden väliin budjettiongelmien takia. == GP3 -tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2011 RSC Mücke Motorsport TUR FEA Kesk. TUR SPR 19 ESP FEA 22 ESP SPR 16 EUR FEA 18 EUR SPR 10 GBR FEA 5 GBR SPR 19 GER FEA 25 GER SPR 25 HUN FEA 17 HUN SPR Kesk. BEL FEA BEL SPR ITA FEA ITA SPR 4 22. == Lähteet == ==Aiheesta muualla== *FIA Formula 2 - esittely *Virallinen sivusto Luokka:Brittiläiset autourheilijat Luokka:Vuonna 1990 syntyneet Luokka:Elävät henkilöt Luokka:GP3-kuljettajat
Marcos Rojo

Faustino Marcos Alberto Rojo (s. 20. maaliskuuta 1990 La Plata) on argentiinalainen jalkapalloilija, joka edustaa argentiinalaista Boca Juniorsia. Hän on pelipaikaltaan keskuspuolustaja, mutta voi tarvittaessa pelata myös vasemman laitapuolustajan paikalla. == Seurajoukkueura == Rojo aloitti ammattilaisuransa vuonna 2008 Estudiantes de La Platassa. Ensimmäisen maalinsa hän teki Argentiinan Primera Divisiónin ottelussa River Platea vastaan toukokuussa 2009. Estudiantes voitti kaudella 2008–2009 Copa Libertadoresin, jossa Rojo tosin pelasi vain minuutin yhdessä ottelussa. Vuonna 2010 hän oli voittamassa Argentiinan-mestaruutta. Hän pelasi Estudiantesissa kaikkiaan 43 Argentiinan pääsarjaottelua vuosina 2008–2010. Ensimmäisen kansainvälisten kilpailujen maalinsa hän teki vuoden 2010 Recopa Sudamericanassa ecuadorilaista LDU Quitoa vastaan. Vuonna 2011 Rojo siirtyi venäläisseura Spartak Moskovaan kahden miljoonan euron siirtosummalla. Hän pelasi vain kahdeksan ottelua Venäjän jalkapalloliigassa ja siirtyi vuonna 2012 portugalilaiseen Sportingiin. Hän pelasi seurassa 48 Primeira Ligan ottelua. Hyvin onnistuneiden Brasilian MM-kisojen jälkeen Marcos Rojo siirtyi Manchester Unitediin elokuussa 2014 noin 20 miljoonalla eurolla Sportingista. Kolmella ensimmäisellä United-kaudellaan hän pelasi 22, 16 ja 21 valioliigaottelua. Tämän jälkeen vastuu väheni merkittävästi ja seuraavien kahden ja puolen vuoden aikana hän pelasi yhteensä vain 17 liigaottelua. Hän pelasi neljä ottelua, mukaan lukien finaali, Unitedin voittaessa FA Cupin 2016. Seuraavalla kaudella hän voitti kolme titteliä: FA Community Shieldin, Englannin liigacupin, jossa pelasi viisi ottelua mukaan lukien finaali sekä Eurooppa-liigan, jossa pelasi kymmenen ottelua, mutta oli loukkaantumisen vuoksi sivussa loppuottelusta. Rojo siirtyi kevätkaudeksi 2020 lainalle vanhaan seuraansa Estudiantesiin. Helmikuussa 2021 hän siirtyi ilmaissiirrolla Boca Juniorsiin. == Maajoukkueura == Rojo pelasi ensimmäisen ottelunsa Argentiinan maajoukkueessa Portugalia vastaan helmikuussa 2011. Hän pelasi yhden ottelun Copa Américassa 2011. Hän pelasi kuusi ottelua, mukaan lukien finaali, Argentiinan saavuttaessa hopeaa MM-kilpailuissa 2014. Puolivälierästä hän oli sivussa varoitustilin täytyttyä. Alkulohkon ottelussa Nigeriaa vastaan hän teki ensimmäisen maaottelumaalinsa. Hän pelasi kaikki kuusi ottelua Argentiinan sijoittuessa toiseksi Copa Américassa 2015 ja yhtä vaille kaikki ottelut maan ollessa samassa kilpailussa hopealla jälleen 2016. MM- kilpailuissa 2018 hän pelasi kolme ottelua ja teki jälleen maalin Nigeriaa vastaan. Maaotteluja Rojo on pelannut Argentiinan maajoukkueessa 61 ja niissä hän on tehnyt kolme maalia. == Lähteet == == Aiheesta muualla == * Marcos Rojon tilastot FútbolXXI-sivustolla Luokka:Argentiinalaiset jalkapalloilijat Luokka:Vuonna 1990 syntyneet Luokka:Elävät henkilöt
Tərtər (joki)

250px|thumb|right|Tərtər, Kəlbəcərin piirikunta. Tərtər () on Kuran sivujoki Azerbaidžanissa. Sen pituus on 184 kilometriä, valuma-alueen laajuus 2 650 neliökilometriä ja keskimääräinen virtaus 22,9 kuutiometriä sekunnissa. Tərtər saa alkunsa Karabahvuorilta. Alajuoksullaan se virtaa Kuran-Araksin alangolla, jossa sen poikki kulkee Ylä-Karabahin kanava. Suuri osa vedestä käytetään keinokasteluun. Joen varrella on kaksi vesivoimalaitosta sekä Tərtərin ja Bərdən kaupungit. Yläjuoksulla sijaitsee İstisun entinen kylpyläpaikkakunta. ==Lähteet== Luokka:Azerbaidžanin joet Luokka:Kuran vesistö
Mefenaamihappo

Mefenaamihappo kuuluu fenamaatteihin kuten Tolfenaamihappokin. Mefenaamihappo on tulehduksen oireita, kipua ja kuumetta lievittävä tulehduskipulääke. Mefenaamihappoa määrätään myös kuukautiskipuihin. Lääke nautitaan pääosin suun kautta otettavina tabletteina. Lääkkeen varsinaista vaikutusmekanismia ei tarkkaan tunneta mutta yksi luultu syy on mefenaamihapon kyky estää prostaglandiinin synteesin syntymistä.<ref name="FaTo323> Koulu.M, Tuomisto.J et al, Farmakologia ja Toksikologia, 2007, 7.p s.323 . == Lähteet == * === Viitteet === == Aiheesta muualla == *PubChem: Mefenamic Acid *DrugBank: Mefenamic acid *Kyoto Encyclopedia of Genes and Genomes (KEGG): Mefenamic acid *ChemBlink: Mefenamic acid Luokka:Tulehduskipulääkkeet
İstisu

İstisu (, ) on entinen kylpyläpaikkakunta Azerbaidžanin Kəlbəcərin piirissä. Se sijaitsee Pienen-Kaukasuksen vuorilla virtaavan Tərtərjoen laaksossa 2200–2400 metrin korkeudessa. Paikkakunnalla on kuumia kivennäisvesilähteitä, joiden yhteyteen perustetuissa parantoloissa hoidettiin neuvostoaikana muun muassa ruuansulatus- ja aineenvaihduntaelinten sairauksia. Vuonna 1960 İstisu sai kaupunkimaisen taajaman statuksen. Vuoden 1989 väestönlaskennan mukaan taajamassa oli 800 asukasta. Armenialaiset joukot valtasivat taajaman Vuoristo-Karabahin sodan aikana vuonna 1993. Se kuului Džermadžur-nimisenä kansainvälisesti tunnustamattoman Artsakhin tasavallan Šahumjanin piiriin. Azerbaidžan sai alueen takaisin vuoden 2020 sodassa. Tiedosto:Djermadjur, 2014.07.29 - panoramio.jpg|İstisun parantola armenialaisten miehityksen jälkeen. == Lähteet == Luokka:Azerbaidžanin taajamat Luokka:Kəlbəcərin piirikunta
Maan valo

Maan valo () Halldór Laxnessin romaani, joka ilmestyi neljässä osassa 1937–1940. Teos on ilmestynyt suomeksi vuonna 1953 WSOY:n kustantamana. Kirjan on ruotsin kielestä suomentanut Kristiina Kivivuori, runot on suomentanut Kirsi Kunnas == Alkuteokset == * 1937: Heimsljós (Ensimmäinen osa, Maan valo) – Ljós heimsins (myöhemmin Kraftbirtíngarhljómur guðdómsins) * 1938: Heimsljós (Toinen osa, Suvimaan linna) – Höll sumarlandsins * 1939: Heimsljós (Kolmas osa, Runoilijan talo) – Hús skáldsins * 1940: Heimsljós (Neljäs osa, Taivaan kauneus) – Fegurð himinsins == Lähteet == Luokka:Islantilaiset romaanit Luokka:Vuoden 1937 kirjat
Nəriman Nərimanov

Nəriman Nəcəf oğlu Nərimanov (; 14. huhtikuuta 1870 Tbilisi – 19. maaliskuuta 1925 Moskova) oli azerbaidžanilainen poliitikko ja kirjailija. Nəriman Nərimanov syntyi kauppiasperheeseen. Hän valmistui Gorin opettajaseminaarista vuonna 1890 ja Odessan Novorossijskin yliopistosta lääkäriksi vuonna 1908. Hän työskenteli opettajana ja lääkärinä. Vuonna 1905 Nərimanov liittyi sosiaalidemokraattiseen Hümmət-ryhmään. Vuonna 1909 hänet pidätettiin ja karkotettiin Astrahaniin. Vuodesta 1913 lähtien hän teki puoluetyötä Bakussa. Vuonna 1917 Nərimanov toimi Hümmətin puheenjohtajana ja Bakun puoluejärjestön jäsenenä sekä keväällä 1918 Bakun kansankomissaarien neuvoston kaupungintalouden komissaarina. Vuonna 1919 hän työskenteli Moskovassa Neuvosto-Venäjän ulkoasiain kansankomissariaatissa sekä kansallisuusasiain kansankomissaarin sijaisena. Vuonna 1920 Nərimanovista tuli Azerbaidžanin vallankumouskomitean ja Azerbaidžanin SNT:n kansankomissaarien neuvoston puheenjohtaja. Vuodesta 1922 lähtien hän toimi Taka-Kaukasian SFNT:n liittoneuvoston puheenjohtajana ja yhtenä Neuvostoliiton toimeenpanevan keskuskomitean puheenjohtajista. Nərimanov oli myös VKP(b):n keskuskomitean Kaukasian byroon ja Taka-Kaukasian puoluekomitean jäsen. Vuosina 1923 ja 1924 hän osallistui VKP(b):n edustajainkokouksiin, joissa hänet valittiin puolueen keskuskomitean ehdokasjäseneksi. Nərimanov perusti Azerbaidžanin ensimmäisen azerinkielisen kansankirjaston, laati oppikirjoja ja toimi kääntäjänä. Hän on kirjoittanut näytelmiä, azerikirjallisuuden ensimmäisen historiallisen tragedian Nadir şah (”Nadir- saahi”, 1899), realistisen romaanin Bahadır və Sona (”Bahadır ja Sona”, 1896) sekä kaunokirjallisuutta käsitteleviä artikkeleita. Nəriman Nərimanov on haudattu Punaiselle torille Kremlin muurin viereen. Neuvostoliitossa hänen mukaansa nimettiin hallintopiirejä, paikkakuntia ja muita kohteita. ==Lähteet== == Aiheesta muualla == Luokka:Azerbaidžanilaiset kirjailijat Luokka:Azerbaidžanilaiset vallankumoukselliset Luokka:Azerbaidžanilaiset poliitikot Luokka:Azerbaidžanilaiset kommunistit Luokka:Neuvostoliittolaiset kirjailijat Luokka:Neuvostoliittolaiset poliitikot Luokka:Vuonna 1870 syntyneet Luokka:Vuonna 1925 kuolleet
Ralph Tresvant

Ralph Edward Tresvant Jr., tunnetaan myös nimellä Rizz (s. 16. toukokuuta 1968), on yhdysvaltalainen rhythm and blues -laulaja, joka tunnetaan parhaiten New Edition -yhtyeen päälaulajana. == Diskografia == * Ralph Tresvant (1990) * It’s Goin’ Down (1994) * Rizz-Wa-Faire (2006) == Filmografia == *Krush Groove (1985) *Barbershop Blues (2004) *Triple Cross (2006) *Behind RizzWaFaire (2008) *Mama, I Want to Sing! (2009) ==Lähteet== Luokka:New Editionin jäsenet Luokka:Vuonna 1968 syntyneet Luokka:Yhdysvaltalaiset laulajat Luokka:Elävät henkilöt
RusAir

RusAir () on venäläinen tilauslentoa harjoittava lentoyhtiö, joka on perustettu vuonna 1994. Yhtiö on lentänyt yksityislentoja ja lentoyhtiöille code share -lentoja. RusAir tarjosi myös kansainvälisiä pelastuslentopalveluja. RusAirin laivasto käsittää kaikkiaan kymmenen lentokonetta. RusAir on vakuuttanut kaikki lentonsa vähintään 25 miljoonasta ja enintään 100 miljoonasta Yhdysvaltain dollarista. == Historia == Yhtiö on perustettu 30. marraskuuta 1994 ja aloitti toiminnan saman vuoden aikana. Alkujaan yhtiö tunnettiin nimellä CGI Aero. Yhtiön omistaa Clintondale Aviation. RusLinen Tupolev Tu-134A joutui 47 uhria vaatineeseen onnettomuuteen 20. kesäkuuta 2011. Tutkinnassa onnettomuuden syyksi todettiin miehistön virheellinen toiminta huonoissa sääoloissa.Drunk navigator cited in RusAir Tu-134 crash report Air Transport Intelligence News 19.9.2011 Heinäkuussa 2011 yhtiön toimilupa jäädytettiin kolmeksi kuukaudeksi. Elokuussa 2011 toimilupa peruutettiin. == Laivasto == RusAirin laivasto 3.7.2011 Konetyyppi Laivastossa Matkustajia Matkustajia Matkustajia Matkustajia Huomioita Konetyyppi Laivastossa F J Y Yhteensä Huomioita Tupolev Tu-134A 8 7 46 - 53 - 8 40 - 48 Jakovlev Jak-40D 2 6 9 - 17 - == Lähteet == == Aiheesta muualla == *RusAirin viralliset kotisivut Luokka:Venäläiset lentoyhtiöt *[F]: Ykkösluokka *[J]: Bisnesluokka *[Y]: Turistiluokka
Babak Khorramdin

Bābak Khorramdin (myös Bābak Ḵorramī, , ; noin 798–800 Bilalabad – 838 Samarra) oli abbasidien kalifikuntaa vastustaneen kapinaliikkeen johtaja nykyisen Azerbaidžanin tasavallan ja Iranin alueella. Hän syntyi Iranin Azerbaidžanissa kauppiaan perheeseen. Lapsuudessaan hän työskenteli paimenena, kamelinajajana ja käsityöläisen oppilaana Täbrizissä. Arabivalloittajia vastaan taistelleiden hurramiittien johtajan Džavidanin kuoleman jälkeen Babakista tuli kapinaliikkeen päällikkö vuonna 816. Talonpojista, käsityöläisistä ja pientilallisista koostuneet kapinalliset vapauttivat hänen johdollaan lähes koko Azerbaidžanin, osia Iranista ja Armenian itäosan. Babakin armeija käsitti suurimmillaan 300 000 sotilasta. Kalifikunnan ja Bysantin solmiman rauhan jälkeen arabit pystyivät keskittymään kapinan kukistamiseen, ja vuonna 833 Babakin armeija kärsi murskatappion kalifi Mutasimin joukoille Hamadanin kaupungin luona. Syksyllä 837 arabit valtasivat kapinallisten viimeisen linnoituksen Badzin ja vangitsivat Babakin, joka teloitettiin kalifikunnan pääkaupungissa Samarrassa. Tappiosta huolimatta Babakin kapina heikensi kalifikuntaa ja nopeutti sen hajoamista. Nykyään häntä pidetään Azerbaidžanin ja osittain myös Iranin kansallissankarina. ==Lähteet== ==Aiheesta muualla== * Encyclopædia Iranica: Bābak Ḵorrami Luokka:Azerbaidžanin historia Luokka:Iranin historia Luokka:Vuonna 838 kuolleet kk:Бабек (Пловдив облысы)